cyanic-selkie/wikianc huggingface dataset:
బాబిట్ పురుగు
లక్షణాలు
అనెలిడా వర్గంలోని పాలికీటా తరగతికి చెందిన ఈ సముద్రపు పురుగులు యూనిసిడే కుటుంబంలోని యూనిస్ ప్రజాతికి చెందినవి. ఈ పురుగులు సగటున సుమారు 2.5 సెంటీ మీటర్ల వెడల్పుతో, ఒక మీటరు పొడవుంటాయి. అయితే ఒక్కోసారి ఇవి అరుదుగా పది అడుగుల (3 మీటర్లు) మించి కూడా పెరుగుతాయి. అనెలిడా వర్గానికి చెందిన అతి పొడవైన జీవులలో ఇవి కూడా ఒకటి. వీటి దేహం ఉంగరాల వంటి ఖండితాలతో ఉంటుంది. అనేక ఖండిత భాగాల సమూహంగా వున్న దీని దేహాన్ని చూస్తే పొడుగాటి శతపాదు (centipede) గుర్తుకు వస్తుంది. ఇవి రాత్రి పూట చాలా చురుకుగా ఉంటాయి. చర్మం ద్వారా గాలిని పీల్చుకొంటాయి. తల స్పష్టంగా ఉంటుంది. తలపై రెండు కళ్ళు, దీని నోటి చుట్టూ ఐదు టెంటకిల్స్ వుంటాయి. ఐదు టెంటకిల్స్ కలిగి వుండటమనేది ఈ జాతుల ప్రత్యేక లక్షణం. తనకు సామీప్యంలో ఎర (ఆహారం) వచ్చిందన్న విషయాన్ని గ్రహించడానికి ఈ టెంటకిల్స్, యాంటెన్నాలుగా ఉపయోగపడతాయి.దీని నోటిలో ఒక జత దవడలు, నాలుగు నుండి ఆరు జతల మాక్సిల్లా (Maxillae) ఉంటాయి. దీని పదునైన దంతాలు ఆహారపు వేటలో బాగా ఉపయోగపడతాయి. ముఖ్యంగా టెంటకిల్స్ లతోను, పదునైన దవడల తోను వున్న దీని తల భాగం లేదా నోరు చూడడానికి భయంకరంగా ఉంటుంది. అయితే ఇవి బాగా పిరికివి కూడాను. శత్రువులను చూడగానే బొరియలలో, రాళ్ళ మాటున దాక్కుంటాయి. ఇవి ముదురు గోధుమ రంగులలోను లేదా  బంగారపు ఎరుపు (golden red) రంగులలో ఉంటాయి. మరికొన్ని ప్రత్యేకమైన ముదురు ఊదా రంగు (dark purple brown) లో ఉంటాయి. దీని శరీర ఉపరితలానికి గల ప్రత్యేక నిర్మాణం వల్ల, దీని దేహంపై పడిన కాంతి, ఇది వున్న స్థానాన్ని బట్టి ఇంద్రధనస్సులోని రంగుల్లా మారిపోతుంది. తల నుండి క్రిందిగా చూసినపుడు వీటి నాలుగవ ఖండిత దేహ భాగం చుట్టూ ఒక తెల్లటి రింగు విశిష్టంగా కనిపిస్తుంది. ఇది ఈ జీవుల మరొక లక్షణం. ఇది సుమారు 8 నుండి 12 సంవత్సరాల వరకు జీవిస్తాయని ఒక అంచనా.
ఆహారం
ఈ కుటుంబం లోని ఇతర జీవులన్నీ దాదాపుగా మాంసాహారులుగా ఉన్నప్పటికీ, బాబిట్ పురుగు మాత్రం సర్వ భక్షక జీవిగా (Omnivorous) ఉంటుంది. ఇది తనకు ఆహారంగా చిన్న చేపలు, ఆక్టోపస్, స్క్విడ్స్, క్రస్టేషియన్లు (Crustaceans) లాంటి జీవులతో పాటు సముద్రపు కలుపుమొక్కలను, ఇతర సముద్రపు మొక్కలను కూడా స్వీకరిస్తుంది. ఆహారకొరత ఎక్కువగా వున్న సమయంలో దాని బొరియ ఉపరితలం చుట్టూ వున్న చిన్న చిన్న ఆహార తునకలను సైతం స్వీకరించి పరిసరాలను శుభ్రం చేస్తుంది. చేపలతో కటిల్ ఫిష్, లయన్ ఫిష్, స్టోన్ ఫిష్ మొదలగు జాతులను వేటాడి తింటుంది.
ఆహారపు వేట
బాబిట్ పురుగు తన ఆహారం కోసం, పరిమాణంలో తనకన్నా పెద్దవైన జీవులను సైతం విలక్షణంగా వేటాడుతుంది. ఇసుకనేలలో పొంచివుండి హఠాత్తుగా దాడి చేస్తుంది కనుక దీనిని సాండ్ స్ట్రైకర్ (sand striker) అని కూడా పిలుస్తారు. ఇది తన ఎర కోసం చాలా నేర్పుగా మాటు వేసి, సహనంగా వేచి చూస్తూ అదను రాగానే ఎరపై ఆకస్మీకంగా దాడి చేస్తుంది. ఈ ఆకస్మిక దాడికి, దీని శక్తివంతమైన దంతాల తాకిడి కూడా తోడవడం వల్ల, వేట క్రూరంగా ముగుస్తుంది.
వేటకు ముందుగా బాబిట్ పురుగు తన పొడగాటి శరీరాన్ని దాదాపుగా సముద్రపు భూతలం లోపల బొరియలో దాచిపెట్టి, కేవలం తన తలలోని అతి కొద్ది భాగాన్ని మాత్రమే సముద్రపు భూతలం పైకి కనిపించేటట్లు చేస్తుంది. ఎర కోసం సహనంగా వేచి చూస్తూ ఉంటుంది. ఏదైనా ఎర (చేప గాని ఆక్టోపస్ లాంటివి) దీని సమీపంలోకి వఛ్చినపుడు దీని తలలోని ఏంటెన్నాలు ఒక్కసారిగా ఉద్దీపనమవుతాయి. ఎర సమీపించినదని గ్రహించిన వెంటనే, ఇది బొరియ నుండి ఒక్కసారిగా ముందుకు పొడుచుకొని వచ్చి మెరుపువేగంతో చలించి తన పదునైన దంతాల సాయంతో ఒక్క అదాటున ఆ ఎరపై క్రూరంగా దాడి చేస్తుంది. ఒకొక్కసారి ఈ మెరుపు దాడిలో దీని పదునైన దంతాలు ఎరను రెండు ముక్కలుగా కత్తిరించివేయడం కూడా జరగవచ్చు. ఆహారం దొరకపుచ్చుకొన్న బాబిట్ పురుగు, దానిని ఆరగించడానికి అంతే వేగంతో క్షణాలలో తిరిగి తన బొరియ లోనికి వెళ్ళిపోతుంది. తన శరీరకుహరం లోకి ప్రవేశించిన ఎరలోనికి ఇది విషాన్ని (Toxic) చొప్పించడంవల్ల, ఆ ఎర వెంటనే అచేతనం కావడం కానీ, చనిపోవడం గాని సంభవిస్తుంది. ఈ విధంగా తన సైజు కన్నా పెద్దవైన జీవులను సైతం సులభంగా తిని జీర్ణం చేసుకోగలుగుతుంది.
ప్రిడేటర్స్
బాబిట్ పురుగు స్వయంగా చేపలను వేటాడే జీవి (marine predator) అయినప్పటికి, దీనిని సైతం వేటాడే  ప్రిడేటర్స్ ప్రకృతిలో వున్నాయి. ముఖ్యంగా సొర చేపలు, సముద్రపాములు, పెలికాన్ లవంటి సముద్ర పక్షులు తమకు ఆహారంగా బాబిట్ పురుగును వేటాడతాయి. వాటి నుండి తప్పించుకోవడానికి బాబిట్ పురుగు సముద్రపు భూతలం లోని ఇసుక బొరియలలో దాక్కొనడానికి ప్రయత్నిస్తుంటుంది.
ప్రత్యుత్పత్తి
బాబిట్ పురుగుల పునరుత్పత్తి గురించిన సమాచారం మనకు అంతగా తెలియదు. కానీ పరిశోధకులు దీని లైంగిక పునరుత్పత్తి, దీని జీవిత తొలిదశలోనే ప్రారంభం అవుతుందని విశ్వసి స్తున్నారు. బహుశా ఈ పురుగులు కేవలం 10 సెంటీమీటర్ల పొడవున్నపుడే పునరుత్పత్తి జరుపుతాయి. ఇవి ఏకలింగ జీవులు. ఆడ మగ పురుగులు వేర్వేరుగా ఉంటాయి. ఈ ఆడ, మగ పురుగులు తమ సంయోగ బీజాలను సముద్రజలాల లోనికి విడుదల చేసినపుడు, అవి ఆ నీటిలోనే ఫలదీకరణం చెంది అభివృద్ధి చెందుతాయి.
అక్వేరియంలలో బాబిట్ పురుగులు
ప్రకృతిలో సహజ సిద్ధంగా జీవించే బాబిట్ పురుగులు కృత్రిమ పర్యావరణంలో యాదృఛ్చికంగా ప్రవేశించి వుండవచ్చు. 2009 మార్చిలో, ఇంగ్లాండ్ లోని న్యూక్వే (Newquay) పట్టణంలోని బ్లూ రీఫ్ అక్వేరియం లో గల ఒకానొక తొట్టెలో ఈ బాబిట్ పురుగును యాదృఛ్చికంగా కనుగొన్నారు. ఆ అక్వేరియం ట్యాంక్ లోని చేపలు వున్నట్లుండి కనుమరుగు కావడం, మరి కొన్ని టాంగ్ చేపలకు గాయాలు కావడం, ట్యాంక్ లోని పగడపు దిబ్బలు (coral reefs) నాశనమవ్వడం, కొన్ని సందర్భాలలో కోరల్స్ రెండుగా నరికి వేయబడటం మొదలగు సంఘటనలు జరుగుతుండడంతో, దానికి కారణం అంతుపట్టక అక్కడి వర్కర్లు ఆ అక్వేరియం పై అనేక నెలల పాటు నిఘా ఉంచారు. చివరకు ఆ నష్టం, ఆ తొట్టిలో అనుకోకుండా ప్రవేశించిన ఒకానొక బాబిట్ పురుగు వల్ల సంభవించిందని గ్రహించారు. ఆ విధంగా పట్టుబడిన బాబిట్ పురుగును బారి (barry) పేరుతొ వ్యవహరించి, చివరకు దానిని ఒక ప్రత్యేకమైన ట్యాంక్ లోనికి మార్చడం జరిగింది.
అగ్నిమాల
దాసరి సుబ్రహ్మణ్యం రచించిన నవలల్లో ఒక జానపద నవల అగ్నిమాల .ఈ నవల ౧౯౭౫వ సంవత్సరంలో ధారావాహికగా వచ్చింది. ఆ తర్వాత జనవరి ౨౦౧౧ వ సంవత్సరం పుస్తకంగా విడుదలైంది. thumb|right చందమామలో దాసరి సుబ్రహ్మణ్యం 'రాకాసి లోయ' తర్వాత ౧౯౬౪ నుంచి రెండేళ్ళ పాటు బెంగాలి సీరియల్స్ 'దుర్గేశ నందిని', 'నవాబు నందిని' ని ప్రచురించారు.అటువంటి సంస్థాన కథలు తెలుగువారం వ్రాయలేమా అన్న పట్టుదలతో రాజపుత్ర సంస్థానాల నేపథ్యంలో 'అగ్నిమాల' రాయడం జరిగింది. అగ్నిమాల కథలో సాధారణానికి భిన్నంగా రాజకీయం ప్రేమకు దారి తీయడం, వ్యూహానికి ఉన్న ప్రాధాన్యం ప్రేమకు లభించక పోవడం వంటివి ముఖ్య అంశాలు.ఈ కథ
కథ
చంద్రగిరి రాజైన నవభోజ మహారాజుకు, కాలభోజ మహారాజుకు మధ్య ఉన్న రాజకీయ వైరంతో ప్రారంభమవుతుంది.చంద్రగిరి రాజాశ్రితుడైన అగ్నిపాలుడు మహావీరుడు, రాజభక్తుడు అయిన అగ్నిపాలుడు భారతంలో ధర్మరాజు లాగా ఒక చిన్న అపరాధం చేశాడు.అది ఒక వారకాంత కోసమై క్షత్రియుడైన జగ్గరాజుపై కత్తి దూయడం.నవభోజ మహారాజు కాలభోజుని కుట్రలకు ప్రత్యుపాయ పన్నాగంగా తన అనుచరుడు వారవనితా హృదయాధినేత అయిన అవజ్ఞవర్మను బలవంతుడైన మల్లూరు మండలాధీశుడు ప్రసేన మహారాజుకు అల్లుడుగా చేయడం ద్వారా తన రాజ్య బలాన్ని పెంచదలిచాడు. కుటిలుడు, దుష్టుడు అయిన అవజ్ఞవర్మ ప్రసేన మహారాజు కుమార్తె అయిన వకుళమాలతో ప్రేమలో విఫలుడై తన దుస్థితిని అగ్నిపాలుడుపై మోపదల్చుకున్నాడు. స్నేహితులైన ఓబలరాజు, జయసింగ్ ప్రేరేపణల వల్ల తనకు తెలియకుండానే అవజ్ఞవర్మ చేయలేని పనిని తాను చేయగలనని అవజ్ఞవర్మతో తన సంస్థానాన్ని పందెం కడతాడు. నవభోజునికి తెలియకుండా అగ్నిపాలుడు తన అనుచరుడైన మాహూ, కొంతమంది సైనిక బృందంతో ప్రసేనుడి ఇంటికి బయల్దేరుతాడు.మార్గ మాధ్యమంలో కాలభోజుని అనుచరుడైన విష్ణుమిత్రున్ని కలిసి కొన్ని లేఖలు అందుకుంటాడు. అవి తన ప్రేయసికి అందించమని ప్రేయసి పేరు చెప్పకుండానే స్పృహ కోల్పోతాడు.
మాహూ ద్వారా విష్ణుమిత్రుడు మరణించాడని భావించిన అగ్నిపాలుడు దారి తప్పి బృందంతో వీడి ప్రసేనుడి కోటకు చేరుకుంటాడు. తన వద్ద ఉన్న లేఖల కారణంగా అగ్నిపాలుడిని విష్ణు మిత్రుడిగా భావించి ప్రసేనుడు ఆశ్రయం ఇస్తాడు. సమయం గడువగా వకుళమాల, అగ్నిపాలుడిని ప్రేమించిన విషయం తెలుసుకున్న వకుళమాల మామ బేతాళవర్మ రాజద్రోహం చేయుటకు పూనుకుంటాడు. విష్ణుమిత్రుని ప్రేయసి తండ్రి అయిన మణిమంతుని ద్వారా విష్ణుమిత్రుడి స్వభావం మంచిది కాదని భావించిన వకుళమాల విష్ణుమిత్రునిగా చెలామణీ అవుతున్న అగ్నిపాలుడిని నవభోజ మహారాజు సైనికులకు పట్టిస్తుంది. విష్ణుమిత్రునిగా భావించి అగ్నిపాలుడిని తీసుకు వెళ్ళిన సైనికులలో ధర్మనందుడు ఉదార స్వభావం కలిగిన వాడవటంతో అగ్నిపాలుడికి మాహుని వెతుకుటలో సహాయం చేస్తాడు.అవజ్ఞుని స్వభావం తెలియని నవభోజుడు అతనిని న్యాయస్థానానికి అధినేతగా చేస్తాడు. ఈ అవకాశం అదునుగా భావించిన అవజ్ఞవర్మ అగ్నిపాలుడిని విష్ణుమిత్రుని పేరుమీద రాజద్రోహ నేరం క్రింద ఉరి శిక్ష విధిస్తాడు. ఓబలుడి ద్వారా అసలు విషయం తెలుసుకున్న నవభోజ మహారాజు జయసింగ్, మాహూల ద్వారా అగ్నిపాలుడిని కాపాడుతాడు. అగ్నిపాలుడు బేతాళవర్మ కుట్ర నుంచి ప్రసేనుని కాపాడి వకుళమాలని సొంతం చేసుకుంటాడు.
శ్రీనాధ్
శ్రీనాధ్ (రమణ) దక్షిణ భారత సినిమా నటుడు. తమిళ, తెలుగు, కన్నడ సినిమాలతో నటించాడు. సెలబ్రిటీ క్రికెట్ లీగ్‌లో చెన్నై రైనోస్ జట్టుకు వికెట్ కీపర్ గా చేశాడు.
జననం
శ్రీనాధ్ 1979, జనవరి 4న చెన్నైలో జన్మించాడు. పాడిక్కావన్ సినిమాలో రజనీకాంత్ తమ్ముడి పాత్రకు పేరుపొందిన నటుడు విజయ్ బాబు కుమారుడు.
సినిమారంగం
శ్రీనాధ్, కురుంజీ సినిమా ద్వారా సినిమారంగ ప్రవేశం చేశాడు. అయితే, ఆ సినిమా నిర్మాణం జరగలేదు
మూలాలు
వర్గం:1979 జననాలు వర్గం:తమిళనాడు సినిమా నటులు వర్గం:తమిళ సినిమా నటులు వర్గం:తెలుగు సినిమా నటులు వర్గం:కన్నడ సినిమా నటులు
హజారీబాగ్ జిల్లా
జార్ఖండ్ రాష్ట్రంలోని జిల్లాల్లో హజారీబాగ్ జిల్లా ఒకటి. హజారీబాగ్ దీనికి ముఖ్యపట్టణం. ఇది మావోయిస్టుల రెడ్ కారిడార్‌లో భాగం.
చరిత్ర
హజారీబాగ్ జిల్లాలోని ఇస్కోలో మెజో-చాల్‌కోలిథిక్ కాలం (క్రీ.పూ 9,000-5,000) నాటి పురాతన గుహ చిత్రాలు ఉన్నాయి. బర్గాగావ్‌కి దగ్గరగా, హజారీబాగ్ పట్టణం నుండి 25 కి.మీ. దూరంలోని పుంక్రి బార్వాడి వద్ద మెగాలిత్‌ల సమూహం ఉంది. ఇది సా.పూ. 3000 నాటివని భావిస్తున్నారు.
1972 డిసెంబరు 6 న, హజారీబాగ్ నుండి విడదీసి, గిరిడి జిల్లా ఏర్పడింది. 1999 లో మళ్ళీ జిల్లాను విభజించి ఛత్రా, కోడర్మా జిల్లాలను ఏర్పరచారు. 2000 నవంబరు 15 న జార్ఖండ్ రాష్ట్రం ఏర్పడినప్పుడు హజారీబాగ్ జిల్లా బీహార్ నుండి జార్ఖండ్ లోకి పోయింది. 2007 సెప్టెంబరు 12 న, హజారీబాగ్ జిల్లా నుండి మరొక జిల్లా, రామ్‌గఢ్, ఏర్పడింది.
జనాభా వివరాలు
2011 జనాభా లెక్కల ప్రకారం, హజారీబాగ్ జిల్లాలో జనాభా 17,34,495. ఇది గాంబియా దేశానికి సమానం. ఇది అమెరికా రాష్ట్రం నెబ్రాస్కా జనాభాతో సమానం. జనాభా పరంగా ఇది భారతదేశపు జిల్లాల్లో 279 వ స్థానంలో ఉంది. జనసాంద్రత 403/చ.కి.మీ. 2001-2011 దశాబ్దంలో జిల్లా జనాభా పెరుగుదల రేటు 25.75%. హజారీబాగ్ జిల్లా లింగనిష్పత్తి, ప్రతి 1000 మంది పురుషులకు 946 మంది స్త్రీలు. అక్షరాస్యత రేటు 70.48%. మొత్తం జనాభాలో షెడ్యూల్ కులాలు 17.50% కాగా, షెడ్యూల్డ్ తెగల జనాభా 7.02%.
జనాభాలో హిందువులు 80.56%, ముస్లింలు 16.21% ఉన్నారు. సర్నా 1.97%, క్రైస్తవులు 0.99% ఉన్నారు. 2011 భారత జనగణన ప్రకారం, జిల్లా జనాభాలో 61,58% మంది ఖోర్తా, 23.59% మంది హిందీ, 7,73% మంది ఉర్దూ, 3.48% మంది సంతాలీ భాషలను తమ మొదటి భాషగా మాట్లాడుతారు.
ఆర్థిక వ్యవస్థ
ఈ జిల్లాలో లభించే ప్రధాన ఖనిజం బొగ్గు. జిల్లా లోని ముఖ్యమైన బొగ్గు నిక్షేపాలు ఉత్తర కరణ్‌పురా కోల్‌ఫీల్డ్స్ లోని చార్హి, కుజూ, ఘటో తండ్, బర్కాగావ్ లున్నాయి. ఈ జిల్లా వాసులకు బొగ్గు గనులే ప్రధాన జీవనాధారం.
భారత ప్రభుత్వం 2006 లో, దేశంలోని 250 అత్యంత వెనుకబడిన జిల్లాలలో ఒకటిగా హజారీబాగ్‌ని పేర్కొంది. వెనకబడ్డ ప్రాంతాల గ్రాంట్ నిధి (BRGF) కార్యక్రమం నుండి నిధులు అందుకుంటున్న జార్ఖండ్‌లోని జిల్లాల్లో ఇది ఒకటి.
బ్లాకులు/మండలాలు
• #బర్కతా బ్లాక్
• #దారు బ్లాక్
• #బార్కాగాన్ బ్లాక్
• #కట్కంసండీ బ్లాక్
• #చౌపరాన్ బ్లాక్
• #ఇచక్ బ్లాక్
• #పద్మ బ్లాక్
• #చర్చూ బ్లాక్
• #సదర్ బ్లాక్
• # చల్కుషా బ్లాక్
• #తాటి ఝరియా బ్లాక్
• #కేరిడారి బ్లాక్ జిల్లాలో హజారీబాగ్, బర్హి అనే రెండు ఉప విభాగాలున్నాయి.
బార్హి ఉప విభాగంలో పద్మ, బార్హి, చుపారన్, బర్కాథా, చల్‌కుషా అనే 5 బ్లాకులున్నాయి.
ఈ జిల్లాలో 5 విధానసభ నియోజకవర్గాలు ఉన్నాయి: బర్కాథా, బర్హి, బర్కాగావ్, మండూ, హజారీబాగ్. ఇవన్నీ హజారీబాగ్ లోక్‌సభ నియోజకవర్గంలో భాగం.
మూలాలు
వర్గం:జార్ఖండ్ జిల్లాలు
జాన్ రిచర్డ్ హిక్స్
సర్ జాన్ హిక్స్ (1904 ఏప్రిల్ 8 - 1989 మే 20) బ్రిటిష్ ఆర్థికవేత్త. అతను ఇరవయ్యవ శతాబ్దపు అతి ముఖ్యమైన, ప్రభావవంతమైన ఆర్థికవేత్తలలో ఒకరిగా పరిగణించబడ్డాడు. సూక్ష్మ ఆర్థిక శాస్త్రంలో వినియోగదారుల డిమాండ్ సిద్ధాంతం, IS-LM మోడల్ (1937), స్థూల ఆర్థిక శాస్త్రం యొక్క కీనేసియన్ దృక్పథాన్ని సంగ్రహించిన ఆర్థిక శాస్త్ర రంగంలో అతను చేసిన అనేక రచనలలో బాగా ప్రసిద్ధి పొందాయి. అతను రాసిన "వాల్యూ అండ్ కేపిటల్" (1939) పుస్తకం సాధారణ-సమతుల్యత,  విలువ సిద్ధాంతాన్ని గణనీయంగా విస్తరించింది. ప్రతికృత డిమాండ్ ప్రమేయానికి అతని జ్ఞాపకార్థం హిక్సియన్ డిమాండ్ ఫంక్షన్ అని పేరు పెట్టారు.
అర్థశాస్త్రంలో సాధారణ సమతౌల్య సిద్ధాంతం, సంక్షేమ సిద్ధాంతం కొరకు అమెరికా ఆర్థికవేత్త కెన్నెత్ జోసెఫ్ ఆరోతో కల్సి 1972లో అర్థశాస్త్రపు నోబెల్ బహుమతిని పొందినాడు. ఇతను అర్థశాస్త్రానికి చేసిన ప్రధాన సేవ IS-LMనమూనా. హిక్స్ మే 20, 1989 నాడు మరణించాడు.
ప్రారంభ జీవితం
బ్రిటీష్ ఆర్థికవేత్త అయిన జె.ఆర్.హిక్స్ ఏప్రిల్ 8, 1904 న ఇంగ్లాండు లోని లీమింగ్టన్ స్పాలో డొరోథీ కేధరీన్ (స్టీఫెన్స్), ఎడ్వర్డ్ హిక్స్ దంపతులకు జన్మించాడు. అతని తండ్రి స్థానిక వార్తాపత్రికలో జర్నలిస్టుగా పనిచేసేవాడు. అతను క్లిఫ్టన్ కళాశాలలో(1917–1922) విధ్యాభ్యాసం చేసాడు. ఆక్స్‌ఫర్డ్ విశ్వవిద్యాలయంలో (1922–1926) ఇతని ఉన్నత విద్య కొనసాగింది. అతను గణితశాస్త్ర ఉపకార వేతనాలను పొందాడు. పాఠశాల రోజులలో, ఆక్స్‌ఫర్డు లో మొదటి సంవత్సరంలో అతను గణితశాస్త్రాన్ని ప్రత్యేక విషయంగా తీసుకున్నాడు. కానీ అతనికి సాహిత్యం, చరిత్ర పట్ల ఆసక్తి ఉండేది. 1923లో అతను తత్వశాస్త్రం, రాజనీతి, ఆర్థిక శాస్త్రాలలో తన విధ్యాభ్యాసాన్ని కొనసాగించాడు. అతను ద్వితీయ శ్రేణి గౌరవాలతో పట్టభద్రుడయ్యాడు. అతను చెప్పినట్లుగా, అతను చదివిన "ఏ సబ్జెక్టులోనైనా తగిన అర్హత లేదు"
జీవితం
1926 నుండి 1935 వరకు హిక్స్ లండన్ స్కూల్ ఆఫ్ ఎకనామిక్స్ అండ్ పొలిటికల్ సైన్స్ లో ఉపన్యాసాలు ఇచ్చాడు. అతను కార్మిక ఆర్థికవేత్తగా ప్రారంభించాడు. పారిశ్రామిక సంబంధాలపై వివరణాత్మక కృషి చేసాడు కానీ క్రమంగా, అతను విశ్లేషణాత్మక వైపుకు వెళ్ళాడు. అక్కడ అతనికి గల గణిత నేపథ్యం తిరిగి తెరపైకి వచ్చింది. హిక్స్ పట్ల లియోనెల్ రాబిన్స్,  ఫ్రెడరిక్ వాన్ హాయక్, R.G.D. అలెన్, నికోలస్ కల్డోర్, అబ్బా లెర్నర్ వంటి వారు ప్రభావితులైనారు.
1935 నుండి 1938 వరకు, అతను కేంబ్రిడ్జ్ లో ఉపన్యాసం ఇచ్చాడు. అతను ప్రధానంగా లండన్‌లో చేసిన మునుపటి రచన ఆధారంగా "వాల్యూ అండ్ కాపిటల్" గ్రంథాన్ని రాసాడు. 1938 నుండి 1946 వరకు మాంచెస్టర్ విశ్వవిద్యాలయంలో ప్రొఫెసర్‌గా పనిచేశాడు. అక్కడ, అతను సోషల్ అకౌంటింగ్‌కు అనువర్తితమైన సంక్షేమ ఆర్థిక శాస్త్రంపై తన ప్రధాన కృషిని చేసాడు.
1946 లో, అతను ఆక్స్‌ఫర్డుకు తిరిగి వచ్చాడు, మొదట నఫీల్డ్ కాలేజ్ (1946-1952) పరిశోధనా సహచరుడిగా, తరువాత డ్రమ్మండ్ ప్రొఫెసర్ ఆఫ్ పొలిటికల్ ఎకానమీ (1952-1965),  చివరకు ఆల్ సోల్స్ కాలేజ్ (1965-1971) యొక్క పరిశోధనా సహచరుడిగా పనిచేసాడు. అతను పదవీ విరమణ తరువాత కూడా రచనలు రాయడం కొనసాగించాడు.
తరువాత జీవితం
హిక్స్ 1964 లో లినాక్రే కాలేజీకి గౌరవ సహచరుడు అయ్యాడు. అతను 1972 లో ఆర్థిక శాస్త్రాలలో నోబెల్ బహుమతికి (కెన్నెత్ జోసెఫ్ ఆరోతో) సహ గ్రహీత. అతను 1973 లో లండన్ స్కూల్ ఆఫ్ ఎకనామిక్స్ అండ్ పొలిటికల్ సైన్స్ లైబ్రరీ అప్పీల్‌కు నోబెల్ బహుమతిని విరాళంగా ఇచ్చాడు. అతను 20 మే 1989 న కోట్స్‌వోల్డ్ గ్రామమైన బ్లాక్లీలోని తన ఇంటిలో మరణించాడు. .
పాశిం సునీల్ కుమార్
రాజకీయ జీవితం
పాశిం సునీల్ కుమార్ 2004, 2009 ఎన్నికల్లో ఆంధ్రప్రదేశ్ అసెంబ్లీ ఎన్నికల్లో టీడీపీ టికెట్ ఆశించి దక్కకపోవడంతో ఆయన 2013లో వైఎస్సార్ కాంగ్రెస్ పార్టీలో చేరాడు. ఆయన 2014లో జరిగిన అసెంబ్లీ ఎన్నికల్లో వైఎస్సార్సీపీ అభ్యర్థిగా పోటీ చేసి  గెలిచి తొలిసారి ఎమ్మెల్యేగా ఎన్నికయ్యాడు. ఆయన అనంతరం 2016లో తెలుగుదేశం పార్టీలో చేరి 2019లో జరిగిన అసెంబ్లీ ఎన్నికల్లో టీడీపీ అభ్యర్థిగా పోటీ చేసి ఓడిపోయాడు.
మూలాలు
వర్గం:ఆంధ్రప్రదేశ్ శాసన సభ్యులు (2014)
భారతంలో శంఖారావం
భారతంలో శంఖారావం సెప్టెంబర్ 5, 1984న విడుదలైన తెలుగు సినిమా. శ్రీ కేతినేని పిక్చర్స్ బ్యానర్ పై ఆర్ .కేతినేని బాబు నిర్మించిన ఈ సినిమాకు బి.భాస్కరరావు దర్శకత్వం వహించాడు. కృష్ణంరాజు, జయసుధ, గుమ్మడి వెంకటెశ్వరరావు లు నటించిన ఈ సినిమాకు జె.వి.రాఘవులు సంగీతాన్నందించాడు.
బాహ్య లంకెలు
వర్గం:1984 తెలుగు సినిమాలు వర్గం:కృష్ణంరాజు నటించిన సినిమాలు వర్గం:జయసుధ నటించిన సినిమాలు వర్గం:జయమాలిని నటించిన సినిమాలు వర్గం:జె.వి.రాఘవులు సంగీతం అందించిన సినిమాలు
పెరెన్ జిల్లా
పెరెన్ (Pron:/ˈpɛɹən or pəˈɹɛn /) నాగాలాండ్ రాష్ట్రంలోని 11 జిల్లాలలో ఒకటి. కోహిమా జిల్లాలోని కొంత భూభాగం వేరుచేసి
భౌగోళికం
పెరెన్ జిల్లా పడమర, వాయవ్య సరిహద్దులో డిమో హసాయో జిల్లా, కర్బి ఆంగ్లాంగ్ జిల్లా, దీమాపూర్ జిల్లా తూర్పు సరిహద్దులో కోహిమా జిల్లా, దక్షిణ సరిహద్దులో మణిపూర్ రాష్ట్రాంలోని తమెంగ్‌లాంగ్ జిల్లా, ఉన్నాయి. జిల్లా కేంద్రంగా పెరెన్ పట్టణం ఉన్నాయి. ఈ జిల్లా సముద్రమట్టానికి 1445.4 మీటర్ల ఎత్తున ఉంది.జిల్లాలో ఎత్తు 800-2500 వరకూ వ్యత్యాసం ఉంటుంది. జిల్లాలో ప్రవహిస్తున్న నదులలో ప్రధానమైనవి తెపుయికి, మ్బెయికి (బార్క్), న్తంకి, మంగ్లెయు, తెస్నకి, న్గుయికి, న్క్వర్యూ, తెచౌకి, త్గంగ్యూ, తహైకి, డ్యుయిల్‌ంర్యు మొదలైన తెపుయికి నదికి ఉపనదులు ఉన్నాయి. జిల్లాలో సముద్రమట్టానికి 2,500 మీటర్ల ఎత్తైన "ఎం.టి పయోనా " పర్వతశిఖరం ఉంది. ఇది జిల్లాలో అత్యంత ఎత్తైనది అలాగే నాగాలాండ్ రాష్ట్రంలో మూడవ స్థానంలో ఉంది. జిల్లాలో ప్రధాన పట్టణాలలో తెనింగ్, జలుకి, పెరెన్ మొదలైనవి ప్రధానమైనవి.
వృక్షజాలం, జంతుజాలం
1993లో పెరెన్ జిల్లాలో 202 చ.కి.మీ వైశాల్యంలో " న్త ంగ్ నేషనల్ పార్క్ " స్థాపినచబడింది.
డ్రాకులా (1931 సినిమా)
డ్రాకులా 1931, ఫిబ్రవరిలో విడుదలైన అమెరికా హర్రర్ సినిమా. యూనివర్సల్ పిక్చర్స్ నిర్మాణంలో టాడ్ బ్రౌంనింగ్ దర్శకత్వంలో బెలా లుగోసీ, హెలెన్ ఛాండ్లర్, డేవిడ్ మేనర్స్, డ్వైట్ ఫ్రే, ఎడ్వర్డ్ వాన్ స్లోన్ తదితరులు నటించిన ఈ చిత్రం, హామిల్టన్ డీన్, జాన్ ఎల్. బాల్డెస్టన్ 1924లో రాసిన డ్రాకులా నాటకం ఆధారంగా రూపొందించబడింది. ఈ రెండింటికి బ్రిటీష్ అబ్రహం (బ్రామ్) స్టోకర్ 1897లో రాసిన డ్రాకులా అనే నవల మాలం.
కథ
సాయంత్రం సమయంలో ఒక గుర్రపు బండిలో రెన్‌ఫీల్డ్ అనే వ్యక్తి డ్రాకులా భవంతికి వెలుతాడు. 500 సంవత్సరాలుగా ఆ భవనంలో రక్త పిశాచాలుగా ఉన్న డ్రాకులా, అతని ముగ్గురు భార్యలు అర్థరాత్రి శవ పేటికల్లోంచి లేచి రెన్‌ఫీల్డ్ ని చంపేసి అతని రక్తం తాగుతారు. అక్కడినుండి నౌకలో ఇంగ్లాండ్కు వెళుతూ ఆ నౌకలోని వారందరిని చంపేస్తారు. ఇంగ్లాండ్ వెళ్ళిన తరువాత అక్కడున్న వాన్ హాల్సింగ్ అనే ప్రొఫెసర్ డ్రాకులాను రక్త పిశాచిగా గుర్తించడంతో డ్రాకులా ఆ ప్రొఫెసర్ ను చంపబోతాడు. అది చూసిన హాల్సింగ్ తన చేతిలోని శిలువ (క్రాస్) ను డ్రాకులా ముందు చూపించగా, డ్రాకులా మాయం అవుతాడు.
ఆధార గ్రంథాలు
వర్గం:ఆంగ్ల భాషా చలనచిత్రాలు వర్గం:హాలీవుడ్ చిత్రాలు వర్గం:సినిమా వర్గం:సినిమాలు
రాగ వైశాఖి
రాగవైశాఖి'' ఒక శృంగార లేఖా కావ్యము.
తన ఆలొచనలన్నిటిని, ప్రేయసి ప్రియుల లెఖల రుపంలో పొందు పరుచుకుంటూ, రచియించిన లేఖా కావ్యం. ఒక రకంగా చలం గారి మ్యూజింగ్స్ తలపిస్తుంది. నవ రసాలలో ఆది నుండి కవిలోకం అగ్రస్థానంమే యిచ్చింది శృంగారానికి ఆలోచనా స్రవంతిని లేఖల ద్వారా రసరమ్యంగా అక్షర రూపం దాల్చిన కావ్యం ఇది శృంగార రసాబ్దిలో తెలియాడుతూ, అలోచనా తరంగాల ప్రకంపనలలో మునిగి తెలే రససాగరమే ఈ రాగ వైశాఖి ఈ రాగ వైశాఖం నుండి కొన్ని పెజీలు 1 దీన్ని తెలుసుకొంటే లోకంలో మరి దేన్ని తెలుసు కొనవసరము లేదు--ఆపరమ జ్ఞానమే పరిపూర్ణబ్రహం దీన్ని చూస్తే లోకంలో మరి దేన్ని చుడనవసరములేదు--అపరమసౌందర్యమేనీవు అంతా నీవు -ఇప్పుడు నాకు నీపెదవులపై అచిరునవ్వు, నీకన్నులలో అకాంతి, నీకంఠంలో ఆప్రణయనాదం-- ఇదే జ్ఞానం, ఇదే సౌందర్యం ఈసౌందర్య జ్ఞానసమధ్యైతమే నీవు నాకు నివే విహారపరిధివి, నాకు నివే వీ శృంతి కేంధ్రానివి 2 క్రొత్త వాళ్ళం కాం మనం జీవన స్రవంతికి ఎదురు బొదురు తీరాల వెంట, ఎంత దూరం నుంచి, ఎంత కాలంగా ప్రయాణం చేస్తూ వస్తున్నామొ మనం ఒకాటై పొయాము ఆత్మదాకా, అందుకే ఈ భావైఖ్యత. నాకులాగే -ఎన్నొ లేఖలు వ్రాసి చింపేసావు కదూ. ఆ ముక్కలు ఎక్కడ పొశావొ అవి గులాబి మొక్కలై మొలిచి ఉంటాయి మొగ్గలు కూడా తొడిగి ఉటాయి. ఆ 'పువ్వలు' నీ చిరు నవ్వుల్లా గుభాలిస్తాయి ఈ లేఖలోని గులాబి రేకలు అవేకావు కదావేశాఖి
ప్రతి వక్కరు చదివి తీరవలసి నకావ్యం కొల్లి శివరామకృష్ణారెడ్డి
హైదరాబాదు
వర్గం:తెలుగు పుస్తకాలు
శ్రీకృష్ణ లీలలు (1985 సినిమా)
శ్రీ కృష్ణ లీలలు 1985 ఫిబ్రవరి 1న విడుదలైన తెలుగు సినిమా. సురేష్ ప్రొడక్షన్స్ బ్యానర్ పై డి.రామానాయుడు నిర్మించిన ఈ సినిమాకు పరుచూరి సోదరులు దర్శకత్వం వహించారు. చంద్రమోహన్, తులసి శివమణి ప్రధాన తారాగణంగా నటించిన ఈ సినిమాకు కె.చక్రవర్తి సంగీతాన్నందించాడు.
బాహ్య లంకెలు
వర్గం:1985 తెలుగు సినిమాలు వర్గం:చంద్రమోహన్ నటించిన సినిమాలు
నౌషెహ్రా
భౌగోళికం, జనాభా
నౌషెహ్రా (Naushehra) (284) (Part) అన్నది అమృత్‌సర్ జిల్లాకు చెందిన Amritsar- II తాలూకాలోని గ్రామం, ఇది 2011 జనగణన ప్రకారం 764 ఇళ్లతో మొత్తం 3993 జనాభాతో 422 హెక్టార్లలో విస్తరించి ఉంది. సమీప పట్టణమైన అమృత్‌సర్ అన్నది 27 కి.మీ. దూరంలో ఉంది. గ్రామంలో మగవారి సంఖ్య 2140, ఆడవారి సంఖ్య 1853గా ఉంది. షెడ్యూల్డ్ కులాల సంఖ్య 2285 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37670.
విద్యా సౌకర్యాలు
గ్రామంలో 1 ప్రైవేటు బాలబడులుఉంది గ్రామంలో 2 ప్రభుత్వ ప్రాథమిక పాఠశాలఉన్నాయి﻿గ్రామంలో 1 ప్రైవేటు ప్రాథమిక పాఠశాలఉంది గ్రామంలో 1 ప్రభుత్వ మాధ్యమిక పాఠశాలఉందిగ్రామంలో 2 ప్రైవేటు మాధ్యమిక పాఠశాలఉన్నాయి గ్రామంలో 1 ప్రభుత్వ మాధ్యమిక పాఠశాలఉంది﻿గ్రామంలో 1 ప్రైవేటు మాధ్యమిక పాఠశాలఉంది సమీపసీనియర్ మాధ్యమిక పాఠశాలలు (Amritsar)గ్రామానికి 5 కిలోమీటర్ల లోపే ఉంది. సమీప"ఆర్ట్స్, సైన్స్, కామర్సు డిగ్రీ కళాశాలలు" (Amritsar)గ్రామానికి 5 నుంచి 10 కిలోమీటర్ల లోపే ఉంది. సమీపఇంజనీరింగ్ కళాశాలలు (Amritsar)గ్రామానికి 5 నుంచి 10 కిలోమీటర్ల లోపే ఉంది. సమీపవైద్య కళాశాలలు (Amritsar)గ్రామానికి 5 నుంచి 10 కిలోమీటర్ల లోపే ఉంది. సమీపమేనేజ్మెంట్ సంస్థలు (Amritsar)గ్రామానికి 5 నుంచి 10 కిలోమీటర్ల లోపే ఉంది. సమీపపాలీటెక్నిక్ లు (Amritsar)గ్రామానికి 5 కిలోమీటర్ల లోపే ఉంది. సమీపవృత్తివిద్యా శిక్షణ పాఠశాలలు (Amritsar)గ్రామానికి 5 కిలోమీటర్ల లోపే ఉంది. సమీపఅనియత విద్యా కేంద్రాలు (Amritsar)గ్రామానికి 5 నుంచి 10 కిలోమీటర్ల లోపే ఉంది. సమీపదివ్యాంగుల ప్రత్యేక పాఠశాల (Amritsar)గ్రామానికి 5 నుంచి 10 కిలోమీటర్ల లోపే ఉంది. సమీపఇతర విద్యా సౌకర్యాలు (Amritsar)గ్రామానికి 5 నుంచి 10 కిలోమీటర్ల లోపే ఉంది.
ప్రైవేటు వైద్య సౌకర్యాలు
గ్రామంలో 3 మందుల దుకాణాలుఉన్నాయి
తాగు నీరు
శుద్ధిచేసిన కుళాయి నీరుగ్రామంలో ఉంది శుద్ధి చేయని కుళాయి నీరుగ్రామంలో లేదు మూత వేసిన బావుల నీరుగ్రామంలో లేదు మూత వేయని బావులు నీరుగ్రామంలో లేదు చేతిపంపుల నీరుగ్రామంలో లేదు గొట్టపు బావులు / బోరు బావుల నీరుగ్రామంలో లేదు ప్రవాహం నీరుగ్రామంలో లేదు నది / కాలువ నీరుగ్రామంలో లేదు చెరువు/కొలను/సరస్సు నీరుగ్రామంలో లేదు
పారిశుధ్యం
మూసిన డ్రైనేజీగ్రామంలో లేదు. తెరిచిన డ్రైనేజీగ్రామంలో ఉంది. డ్రెయినేజీ నీరు నేరుగా మురుగునీటి శుద్ధి ప్లాంట్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం రావట్లేదు.
సమాచార, రవాణా సౌకర్యాలు
పోస్టాఫీసుగ్రామంలో లేదు.సమీపపోస్టాఫీసుగ్రామానికి 5 నుంచి 10 కిలోమీటర్ల లోపే ఉంది. గ్రామ పిన్ కోడ్
పబ్లిక్ ఫోన్ ఆఫీసుగ్రామంలో ఉంది. మొబైల్ ఫోన్ కవరేజిగ్రామంలో ఉంది. ఇంటర్నెట్ కెఫెలు / సామాన్య సేవా కేంద్రాలుగ్రామంలో లేదు.సమీపఇంటర్నెట్ కెఫెలు / సామాన్య సేవా కేంద్రాలుగ్రామానికి 5 కిలోమీటర్ల లోపే ఉంది. ప్రైవేటు కొరియర్గ్రామంలో లేదు.సమీపప్రైవేటు కొరియర్గ్రామానికి 5 నుంచి 10 కిలోమీటర్ల లోపే ఉంది. పబ్లిక్ బస్సు సర్వీసుగ్రామంలో ఉంది. ప్రైవేట్ బస్సు సర్వీసు గ్రామంలో ఉంది. రైల్వే స్టేషన్ గ్రామంలో లేదు.సమీపరైల్వే స్టేషన్లుగ్రామానికి 5 నుంచి 10 కిలోమీటర్ల లోపే ఉంది. ఆటోల సౌకర్యం గ్రామంలో కలదు
గ్రామం జాతీయ రహదారితో అనుసంధానం కాలేదు.సమీపజాతీయ రహదారిగ్రామానికి 5 కిలోమీటర్ల లోపే ఉంది.. గ్రామం రాష్ట్ర హైవేతో అనుసంధానం కాలేదు.సమీపరాష్ట్ర హైవేగ్రామానికి 5 నుంచి 10 కిలోమీటర్ల లోపే ఉంది.. గ్రామం ప్రధాన జిల్లా రోడ్డుతో అనుసంధానమై ఉంది. గ్రామం ఇతర జిల్లా రోడ్డుతో అనుసంధానం కాలేదు.సమీపఇతర జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది..
సమీపనీటితో బౌండ్ అయిన మెకాదం రోడ్డుగ్రామానికి 5 నుంచి 10 కిలోమీటర్ల లోపే ఉంది.
మార్కెటింగు, బ్యాంకింగు
ఏటియంగ్రామంలో లేదు.సమీపఏటియంగ్రామానికి 5 కిలోమీటర్ల లోపే ఉంది. వ్యాపారాత్మక బ్యాంకుగ్రామంలో ఉంది. సహకార బ్యాంకుగ్రామంలో లేదు.సమీపసహకార బ్యాంకుగ్రామానికి 5 నుంచి 10 కిలోమీటర్ల లోపే ఉంది. వ్యవసాయ ఋణ సంఘంగ్రామంలో లేదు.సమీపవ్యవసాయ ఋణ సంఘంగ్రామానికి 5 నుంచి 10 కిలోమీటర్ల లోపే ఉంది. స్వయం సహాయక బృందంగ్రామంలో ఉంది. పౌర సరఫరాల శాఖ దుకాణంగ్రామంలో ఉంది. వారం వారీ సంతగ్రామంలో లేదు.సమీపవారం వారీ సంతగ్రామానికి 5 నుంచి 10 కిలోమీటర్ల లోపే ఉంది. వ్యవసాయ మార్కెటింగ్ సొసైటీగ్రామంలో ఉంది.
"ఆరోగ్యం, పోషణ, వినోద సౌకర్యాలు"
ఏకీకృత బాలల అభివృద్ధి పథకం (పోషకాహార కేంద్రం)గ్రామంలో లేదు.సమీపఏకీకృత బాలల అభివృద్ధి పథకం (పోషకాహార కేంద్రం)గ్రామానికి 5 నుంచి 10 కిలోమీటర్ల లోపే ఉంది. అంగన్ వాడీ కేంద్రం (పోషకాహార కేంద్రం)గ్రామంలో ఉంది. ఇతర (పోషకాహార కేంద్రం)గ్రామంలో లేదు.సమీపఇతర (పోషకాహార కేంద్రం)గ్రామానికి 5 నుంచి 10 కిలోమీటర్ల లోపే ఉంది. ఆశా (గుర్తింపు పొందిన సామాజిక ఆరోగ్య కార్యకర్త)గ్రామంలో ఉంది. ఆటల మైదానం గ్రామంలో లేదు.సమీపఆటల మైదానం గ్రామానికి 5 నుంచి 10 కిలోమీటర్ల లోపే ఉంది. సినిమా / వీడియో హాల్ గ్రామంలో లేదు.సమీపసినిమా / వీడియో హాల్ గ్రామానికి 5 నుంచి 10 కిలోమీటర్ల లోపే ఉంది. గ్రంథాలయంగ్రామంలో లేదు.సమీపగ్రంథాలయంగ్రామానికి 5 నుంచి 10 కిలోమీటర్ల లోపే ఉంది. పబ్లిక్ రీడింగ్ రూంగ్రామంలో ఉంది. వార్తాపత్రిక సరఫరాగ్రామంలో ఉంది. అసెంబ్లీ పోలింగ్ స్టేషన్గ్రామంలో ఉంది. జనన & మరణ రిజిస్ట్రేషన్ కార్యాలయంగ్రామంలో ఉంది.
భూమి వినియోగం
నౌషెహ్రా (Naushehra) (284) (Part) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
తయారీ
నౌషెహ్రా (Naushehra) (284) (Part) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, బియ్యం,Maize
మూలాలు
వర్గం:అమృత్‌సర్ వర్గం:[X] తాలూకా గ్రామాలు) వర్గం:అమృత్ సర్ జిల్లా గ్రామాలు వర్గం:అమృత్ సర్ -2 తాలూకా గ్రామాలు
కోను (కొమరాడ మండలం)
కోను ఆంధ్రప్రదేశ్ రాష్ట్రం, పార్వతీపురం మన్యం జిల్లా, కొమరాడ మండలంలోని గ్రామం. ఇది మండల కేంద్రమైన కొమరాడ నుండి 18 కి.మీ. దూరం లోను, సమీప పట్టణమైన పార్వతీపురం నుండి 36 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 11 ఇళ్లతో, 50 జనాభాతో 16 హెక్టార్లలో విస్తరించి ఉంది. గ్రామంలో మగవారి సంఖ్య 24, ఆడవారి సంఖ్య 26. షెడ్యూల్డ్ కులాల జనాభా 0 కాగా షెడ్యూల్డ్ తెగల జనాభా 50. గ్రామం యొక్క జనగణన లొకేషన్ కోడ్ 581747 .పిన్ కోడ్: 535521.
ప్రభుత్వ వైద్య సౌకర్యం
ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ట్రాక్టరు సౌకర్యం గ్రామానికి 5 కి.మీ. లోపు దూరంలో ఉంది. ప్రభుత్వ రవాణా సంస్థ బస్సు సౌకర్యం, ఆటో సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
మార్కెటింగు, బ్యాంకింగు
స్వయం సహాయక బృందం గ్రామం నుండి 5 కి.మీ. లోపు దూరంలో ఉంది. పౌర సరఫరాల వ్యవస్థ దుకాణం గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. అంగన్ వాడీ కేంద్రం, ఆశా కార్యకర్త గ్రామం నుండి 5 కి.మీ. లోపు దూరంలో ఉన్నాయి. జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉంది. శాసనసభ పోలింగ్ కేంద్రం గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
భూమి వినియోగం
కోసులో భూ వినియోగం కింది విధంగా ఉంది:
శ్రీరంగ రాయలు
శ్రీరంగరాయలు పేరుతో అరవీడు వంశానికి చెందిన ముగ్గురు విజయనగర చక్రవర్తులున్నారు
తిరువనంతపురం శాసనసభ నియోజకవర్గం
తిరువనంతపురం శాసనసభ నియోజకవర్గం కేరళ రాష్ట్రంలోని నియోజకవర్గాలలో ఒకటి. ఈ నియోజకవర్గం తిరువనంతపురం జిల్లా, తిరువనంతపురం లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:కేరళ శాసనసభ నియోజకవర్గాలు
నెక్కంటి సుబ్బారావు
[[దస్త్రం:నెక్కంటి సుబ్బారావు.png|thumb|నెక్కంటి సుబ్బారావు]] నెక్కంటి సుబ్బారావు రైతు, రైతు శాస్త్రవేత్త. వరి వంగడాలను తన మడుల్లో ప్రయోగాత్మకంగా పండించి, ఏ రకం మన వాతావరణానికి, భూసారానికి ఉపయోగపడుతుందో పరిశోధనలు చేసే రైతుశాస్త్రవేత్త. ఐఆర్ 8 రకం వరి వంగడాన్ని తయారుచేసి ప్రపంచ కరువు తగ్గటానికి దోహదపడ్డారు.(ఈనాడు 5.12.2016).
బాల్యం-విద్యాభ్యాసం
నెక్కంటి సుబ్బారావు స్వగ్రామం పశ్చిమగోదావరి జిల్లా ఆచంట. అతను ఎస్.ఎస్.ఎల్.సి.(సెకండరీ స్కూల్ లీవింగ్ సర్టిఫికేషన్, నేటి పదోతరగతి) పూర్తిచేసాడు. ఆపైన 1967లో నేరుగా వ్యవసాయాన్ని వృత్తిగా చేపట్టాడు.
వ్యవసాయ రంగం
వ్యవసాయరంగంలో అతని ప్రయోగాలకు, మంచి ఫలితాలకు సుప్రసిద్ధుడయ్యాడు.
పరిశోధనలు
1967లో ఆనాటి కొత్త వంగడమైన ఐఆర్8ను వ్యవసాయ శాస్త్రవేత్తలు సాగుచేసి కేవలం 18 బస్తాల ఫలసాయాన్ని మాత్రమే తీయగలిగారు. అన్ని రకాల రసాయనిక ఎరువులను ప్రయోగించినా ఇంత తక్కువ ఫలితం దక్కడంతో వారు హతాశులయ్యారు. సుబ్బారావు అదే వంగడాన్ని రసాయన ఎరువులు, పురుగుమందులు లేకుండా అదునుమీద వ్యవసాయం చేశారు. ఆయన పొలంలో ఐఆర్8 40 బస్తాలకు పైగా పండింది. సారవంతమైన గోదావరి డెల్టాలో రసాయన ఎరువులు వేయనక్కరలేదని, ఈ రకాన్ని వ్యవసాయ శాస్త్రవేత్తలు సార్వాలో ఊడ్చారని, తాను విషయాన్ని అవగాహన చేసుకుని దాళ్వాలో పంటవేయడంతో ఇంతటి ఫలసాయాన్ని సాధించానని చెప్తారు. అతను ప్రయోగం రికార్డులను సాధించడంతోపాటుగా ఆ వంగడాన్ని ఏ జాగ్రత్తలు తీసుకుని వేయాలో తెలిపేందుకు మార్గదర్శిని అయింది. ఆ రంగంలో అటువంటి ప్రారంభం పొందాకా ఎన్నో ప్రయోగాలు చేశారు. 2014 అక్టోబరు నెలలో ఫిలిప్పైన్స్‌లో ఉన్న అంతర్జాతీయ వరి పరిశోధన సంస్థ (ఐఆర్ఆర్ఐ)ను సందర్శించిన 200 మంది రైతుల్లో అతను ఒకరు. అంతర్జాతీయంగా వివిధ దేశాలకు చెందిన 200మంది రైతుల బృందంలోనూ సుబ్బారావు వ్యక్తిగతంగా తన ప్రతిభను చూపాడు. వారిలో కేవలం ఆయనొక్కరే అతికొద్ది నెలల నుంచి ప్రయోగాత్మకంగా పండిస్తున్న గ్రీన్ సూపర్ రైస్ రకాన్ని సందర్శించాడు. గ్రీన్ వరి వంగడాల్లో 7రకాల సూపర్ రైస్ వంగడాల్ని భారతదేశ స్థితిగతులలో ప్రయోగాత్మకంగా నెక్కంటి సుబ్బారావు వేసి పండించారు.
మూలాలు
వర్గం:రైతు శాస్త్రవేత్తలు వర్గం:పశ్చిమ గోదావరి జిల్లా శాస్త్రవేత్తలు
సంపర్కము ద్వారా వ్యాపించు వ్యాధులు
క్షయ:
ఈ వ్యాధిని కలిగించు సూక్ష్మ జీవులు క్షయ రోగులు ఉమ్మి వేయు కపము నుండు సాధారణంగా బయలు వెడలు. భారతదేశము లోని ప్రజలు అజాగ్రత్తగ వీదులలోను, ఇష్టము వచ్చిన చోట్ల నెల్ల ఉమ్మి వేయుచుందురు. ఇది ఎండి పొడియై గాలిలో నెగిరి పోవు చుండును. ఈ కఫము తడిగా నున్నప్పుడు ఈగలు దాని మీద వ్రాలి అక్కడ నుండి సూక్ష్మ జీవుల నెత్తుకొని పోయి మానవ ఆహార పదార్థముల మీదికి చేర బేయును. క్షయ వ్యాధి గల ఆవుల పాల గుండ ఈ వ్యాధి వ్యాపించునను నమ్మకము అనేక వైద్యులకు ఉంది. కాని భారత దేశమందలి ప్రజలు పాల నెప్పుడు చక్కగ కాచి పుచ్చుకొను అభ్యాసము గల వారగుట చేత ఇక్కడ ఈ వ్యాధి పాల మూలాన అంతగా వ్యాపించు చున్నదని తోచదు. ఈ వ్యాధి వంశ పారంపర్యముగా వచ్చు చుండునను నమ్మకము గట్టిగ ఉంది. వాయు ప్రచారము చక్కగ లేని చీకటి ఇండ్లలో నివసించు వారలను, స్వతస్సిద్ధముగ గాని ఇతర వ్యాధులచే పీడింప బడుట చేత గాని బలహీన స్థితిలో ఉన్నవారి ఈ వ్యాధి అధికముగ సంక్రమించును.
క్షయ వ్వాధి వ్యాపించుటకు రెండు విషయములు ముఖ్యముగ నున్నవి. 1. విత్తనము అనగా క్షయ సూక్ష్మ జీవి. 2. నేల అనగా బలహీన స్థితిలో ఉన్న మనుష్యుడు. వంశ పారంపర్యముగ కొందరు ఈ వ్యాధికి సులభముగ లోనగుదురు. ఇది యొక విధమైన బలహీనతగా నెంచ వలయును.
నివారించు మార్గములు
ఈగలు సామాన్యముగా ఒక్కొక్క కానుపునకు 120 మొదలు 150 వరకు గ్రుడ్ల నొక ముద్దగా పెట్టును. అవి తెల్లగ నిననిగ లాడుచు, జిగురు జిగురుగా నుండును. ఈగ తన గ్రుడ్ల నెప్పుడును పేడ కుప్పలు మొదలగు క్రుళ్ళు పదార్థములు గల చోట్ల బెట్టును. వీలయినప్పుడు మన శరీరము మీది పుండ్లలో కూడా ఇది గ్రుడ్లను పెట్టును. కొన్ని ఈగలు చిన్న పిల్లల ముక్కుల లోను చెవుల లోకూడ గ్రుడ్లు పెట్టును. ఇవి యిక్కడ వేసవిలో 24 గంటలలోపలను శీత కాలములో రెండు మూడు దినముల లోపలను 12 కణుపులు గల తెల్లని పురుగులుగా పరిణమించును. ఈ పురుగులు తలవైపున సన్నముగను వెనుక వైపున లావుగను మొద్దుగను ఉండును. ముందు వైపున రెండు దట్టమైన పెదవులు గల ముట్టె యుండును. ఈ ముట్టె రెక్కల ఈగ. thumb|right|ఈగ
ఇట్టి ఈగలను పట్టుటకు ప్రతి రోగి ప్రక్కన ఈగ కాగితము నొక దానిని పెట్టిన యెడల వీని యుపద్రవము కొంత వరకు తగ్గును. క్షయ వ్యాధి పీడితులగు రోగు లెల్లప్పుడును మందు నీళ్లు గల పాత్రలలో ఉమ్మి వేయ వలెను గాని చుట్టు ప్రక్కల నుండు గోడల మీదను, ఉమ్మివేయ కూడదు. సాధారణంగా ప్రజలను ఇండ్లలో తలచిన చోట్ల నెల్ల ఉమ్ము వేయనీయ కూడదు. రోగులకు జ్ఞాపకము చేయుటకై జన సంఘములు చేరు చోట్ల నెల్ల ఇక్కడ ఉమ్మి వేసిన వారలు శిక్షకు పాత్రు లగుదురు  అని ప్రకటక పలకలు విరివిగా మూల మూలలకు గట్టవలయును. క్షయ దగ్గు గల రోగులు ఇతరుల ముఖము మీద దగ్గ కూడచు. విసురుగ దగ్గినపుడు సూక్ష్మ జీవులు గాలితో పాటు బయట పడి ఎదుట వారినంట వచ్చును. వీరు సభలకు పోవునప్పుడు తమతో కూడా చేతి రుమాళ్ళుగాని పాత గుడ్డలు గాని, ఇప్పుడు జపానునుండి వచ్చు చున్న కాగితపు జేబు రుమాళ్ళుగాని సంచులుగాని తీసికొని పోవలయును. దగ్గు వచ్చినపు డెల్లను క్రింద ఉమ్మివేయక గుడ్డలో వేసి దానిని ఎప్పటికప్పుడు కాల్చి వేయ వలెను. వీరు ఉపయోగించిన బట్టలను ఇతరులు ఉపయోగింప రాదు. వాయు ప్రచారము అధికముగ గల స్థలములలోను, ఎండయు వెలుగురు నిరంతరము ప్రసరించు స్థలములలోను ఈ వ్యాధి యొక్క వ్యాపకము మిక్కిలి తక్కువగ నుండును. కావున ప్రజలందరును వెలుగురు లేని ఇండ్లలో క్రిక్కిరిసి నివసింపక సాధ్యమయినంత వరకు గ్రామములను విస్తరించి కట్టుకొనుచు జన సమ్మర్దమును తగ్గించు కొనవలయును. తేమ నేలలును పల్లపు ప్రదేశములును ఈ వ్యాధికి ప్రీతి యగుట చేత సాధ్యమైనంత వరకు ప్రజలు ఎత్తుగ నుండు ప్రదేశములలో ఇండ్లు కట్టుకొనుటకు ప్రయత్నింప వలయును. ఇండ్లలోనికి సాధ్యమయినంత వెలుగురు వచ్చు నట్లు కిటికీలను మండువాలను ఖాళీస్థలములను ఉంచు కొనవలయును. క్షయ రోగులులకు మిట్ట ప్రదేశములలో ప్రత్యేకాశ్రమములను అనగా శానిటేరియన్ కట్టించి వారలను అక్కడ విశాలముగ నివసింప జేయ వలెను. ఆవు పాల మూలమునను మాంసాదుల మూలమునను ఈ వ్యాధి వ్యాపింప వచ్చును కావున ఏయాహారమును గాని చక్కగ ఉడకకుండ తినరాదు.
ప్లేగు
ఈ వ్యాధిని కలిగించు సూక్ష్మ జీవి గాలిలో ఎగురుచు ఎంత చిన్న గాయము గుండా నైనను రక్తము లోనికి ప్రవేశింప వచ్చును. ఆహారము గుండ గాని ఊపిరి గాలి గుండ గాని ప్రవే శించినను ప్రవేశింప వచ్చును. మనము తినిన ఆహారము కడుపు లోనికి పోయి నప్పుడు అక్కడ నేదైన, స్వల్పముగ నైన, గాయముండిన గాని ఈ సూక్ష్మ జీవులు రక్తములోనికి చేరలేవని కొందరి అభిప్రాయము. ప్లేగు సంపర్కముగల ఆహారము తినినపుడు దాని యందలి, సూక్ష్మ జీవులు పెదవుల యందును చేతుల యందును నుండు చిన్న చిన్న గాయముల గుండా కూడా ప్రవేశిచునని నిదర్శనములు గలవు. దురదచే గోకి కొనుట వలన గాని దోమ కాటు వలన గాని పుట్టిన అతి స్వల్పమైన గాయముల మూలమున కూడా ప్లేగు సూక్ష్మ జీవి ప్రవేశింప గలదు. ప్లేగు వ్యాధి నీటి మూలమున ప్రవేశింప దనియు చక్కని ప్రచారము గల వాయువు మూలమున కూడా అంట దనియు చెప్ప వచ్చును. జన సమ్మర్దము అధికముగ కలిగి నట్టి చీకటి ఇండ్లలో ఈ వ్యాధి ప్రవేశించిన మిక్కిలి తీవ్రముగా నాశనము చేయునని నిశ్చయముగా చెప్పవచ్చును. ప్లేగు వ్యాధి కలిగిన యింటిలోని ఎలుకలు కుప్పలు కుప్పలుగ జచ్చును. ఒకానొకప్పుడు గ్రామములో ప్లేగు ప్రవేశింపగనే కొన్ని ఇండ్లలోని మనుష్యులకు ఏవిధమయిన వ్వాధియు సోకక మునుపే ఇంటిలోని ఎలుకలు మిక్కుటముగ చచ్చి పడును. ఈ ఎలుకల శరీరము మీద నివసించు బ్రతుకు చుండు గోమారులు మానవులను కుట్టినపుడు ప్లేగు వ్యాధి ఎలుకల నుండి మానవులకు చేరునని శాస్త్రవేత్తల అభిప్రాయము. ఈ గోమారులు
ప్లేగు సూక్ష్మ జీవులను ఎలుకల నుండి తామే చేర వేయునది నిజమైనను కాక పోయినను, మానవ శరీరము మీద అదివరకే పడి యున్న సూక్ష్మ జీవులు గోమారు కాటు వలన గలిగిన గాయము గుండా మన రక్తములో ప్రవేశించి వ్యాధి కలుగ జేయ వచ్చును. గోమారుల వలన కాక పోయినను ప్లేగు అంటిన ఎలుకలు ఇంటి యందు విచ్చల విడిగ సంచరించుట చేతను వాని మూత్రపురీషాదుల ఇండ్లలో నలు ప్రక్కల పడి యుండుటకు అవకాశము కల్గి యుండుట చేతను ఎలుకలు ప్లేగు యొక్క వ్వాపకమునకు ఎక్కువగ సహకారులగునని చెప్ప వచ్చును. మానవుల రాక పోకలచే గాని బట్టల చేగాని ఇతర జంతువుల చేత గాని ఒక చోటు నుండి మరియొక చోటికి ప్లేగు వ్యాధి వ్యాపింవ వచ్చును. బెంగళూరు మొదలగు ప్రదేశములలో రైలు నుండి దిగుమతి యగు సామాగ్రులతో పాటు ఎలుకలు కూడా దిగుమతియయి వాని మూలముననే తరచుగ ప్లేగు వ్యాపించు చున్నట్లు నిదర్శనములు గలవు.
నివారించు పద్ధతులు
ఒక దేశము లోనికి ప్లేగు సంబంధమైన అంటు వ్యాపింప కుండ రహదారీ స్థలముల యందును రైలు స్టేషనుల యందును, ఓడ రేవుల యందును తగినంత మంది ఉద్యోగస్థులను కాపలా యుంచ వలయును. ఒక వేళ వ్యాధి ప్రవేశించిన యెడల రోగులను ప్రత్యేక పరచి వ్యాధి వ్యాపింప కుండ పండ్రెండు పదమూడవ ప్రకరణములో చెప్పిన ప్రకారము జాగ్రత్త పుచ్చు కొనవలయును. అనుమాన స్పదమగు ప్రదేశములలోని జనులకందరకు ప్లేగు టీకాలు వేయ వలెను.
కుష్ఠ రోగము:
ఇప్పటికి 3400 ల సంవత్సరల క్రిందటనే కుష్ట వ్యాధి భారతదేశమున ఉన్నట్లు నిదర్శనములు గలవు. ఈ వ్యాధిని గలిగించు సూక్ష్మ జీవులు ఒక రోగి నుండి మరియొకరికి వంశ పారం పర్యముగ వచ్చునని కొందరును, రోగిని ఇతరులు తాకుటచే అంటుకొనునని కొందరును ఊహించు చున్నారు. కుష్టరోగుల యొక్క శరీరము లందు ఈ సూక్ష్మ జీవులు కనబడు చుండుట చేతను, కుష్టరోగము లేని జనులందెన్నడును ఈ సూక్ష్మ జీవులు కనబడక పోవుట చేతను, ఈ వ్యాధికిని ఈ సూక్ష్మజీవులకును తప్పక సంబంధమున్నదని చెప్పవచ్చును. కాని ఒక రోగి నుండి ఎత్తిన సూక్ష్మ జీవులను వేరొకని శరీరమునందు బలవంతముగ ఎక్కించి వానికి ఈ వ్యాధి అంటు కొనునా లేదా అని శోధించుటకు వీలుగాక పోవుట చేత ఈ సూక్ష్మ జీవులే ఈ వ్యాధికి కారణమను అంశము కొంచెము సందిద్గముగ నున్నను, ఇతర అంటు వ్యాధులకును దీనికి గల పోలికలను బట్టియు, ఇది యొకరి నుండి మరియొకరికి అంటు మార్గములను బట్టియు చూడగా సూక్ష్మ జీవులే మూల కారణములని స్పష్టమగు చున్నది. వంశ పారంపర్యముగ ఈ వ్యాధి అంటు కొను ననుటకు కొన్ని హేతువులు కనిపించు చున్నను ఈ వాదము సరికాదని ఈ క్రింది నిదర్శనముల వలన తెలియ గలదు. నార్వే దేశమున నుండి నూట యిరువది మంది కుష్ఠరోగులు అమెరికా దేశానికి పోయి అక్కడ విశాలమయిన స్థలములలో జన సమ్మర్దమును కల్మషమును లేని చోట్ల కాపురము ఉండిరి. వారి సంతానములో గాని మనుమల యందు గాని ఈ వ్యాధి బొత్తిగ అగుపడక పోవుట ఈ వాదమును ఖండించు చున్నది. ఇక సంపర్క వాదము. ఐర్లండు దేశమును ఎన్నడనును విడిచి యుండని ఒకానొకడు అమెరికా దేశానికి పోయి కుష్ఠ వ్యాధి నంటించుకొని వచ్చిన తన తమ్ముని పడక మీద కొన్ని దినములు పరుండిన కారణము చేత వానికీవ్యాధి అంటు కొనెను. కాబట్టి ఒక మానవుని నుండి మరియొక మానవునకు ఈ వ్యాధి అంటు కొనుననియు, అట్లంటు కొనుటకు అన్యోన్య సంపర్కము అవశ్యకమనియు తోచు చున్నది. ఇట్లధిక సంపర్కము గలిగి యుండుట చేతనే ఒక వంశము నందనేకులకు ఈ వ్యాధి వచ్చుచు వంశ పారంపర్యముగ వచ్చుచున్నట్లు తోచ వచ్చును. కొన్ని దేశములలో ఈ వ్యాధి సముద్రపు ఒడ్డున మాత్రము వ్యాపించి యుండుత చేత చేపల మూలమున ఇది వచ్చునని కొందరు అభిప్రాయ పడి యుండిరి. కాని బొత్తిగ చేపలను తినని బ్రాహ్మణ కుటుంబములలో కూడా ఈ వ్యాధి వ్యాపించి యుండుట చేత ఈ సిద్ధాంతము నిలువ జాలదు. నల్లుల మూలమున గాని మన ఇండ్లలో నుండు ఎవో ఇతర జంతువుల మూలమునగాని ఈ వ్యాధి వ్యాపించు చున్న దేమో యను సందేహము ఉంది. ఈ విషయమును కని పెట్టుటకు అనేకులు శోధనలు చేస్తున్నారు.
నివారించు పద్ధతులు:
కుష్ఠ వ్యాధిగల రోగులను వేరు పరచి ప్రత్యేక స్థలములలో నివసింప జేయవలయు ననుటకు సందేహము లేదు. ఇంగ్లండు దేశమునందు సా.శ.. 1200 ల వంవత్సర ప్రాంతమునందు ఈ వ్యాధి మిక్కిలి ఉధృతముగ వ్యాపించి యుండి ప్రత్యేకము కుష్ఠ రోగుల నిమిత్తమై 95 వైద్య శాలలు ఏర్పడి యుండెను. ఇట్లు రోగులను ప్రత్యేక పరచి 1800 వ సంవత్సరము నాటికి లెక్క కొక్క డైనను కుష్ట రోగి లేకుండు నట్లు ఆ దేశము వారు చేసికొన గలిగిరి. కాబట్టి ఈ వ్యాధి నిర్మూలనము చేయ వలెననిన రోగుల యొక్క సంపర్కము లేకుండా జేసి కొనుటయో సాధనము. ఈ దేశమునందు కుష్ఠ వ్యాధి గల వారిలో సగము మందికిది కాళ్ళలో ప్రారంభించుట చేత కుష్ఠ రోగులు తిరుగు చున్న చోట్ల నేల యందీ సూక్ష్మ జీవులు రాలి యుండి పాదరక్షలు లేకుండా నడచు వారికి ముఖ్యముగ అంటునని తోచుచున్నది. కుష్ఠ రోగుల జబారులలో ఎవస్తువులను అమ్మరాదు. వీరి ఉమ్మి యందును చీమిడి యందును స్త్రీ పురుషాంగముల నుండి స్రవించు ద్రవముల యందును చనుబాల యందును సూక్ష్మ జీవులుండును. ఒక కుష్ఠ రోగి రెండు నిముషములు బిగ్గరగ మాట్లాడినంతలో నలబై వేలు మొదలు 185 వేల సూక్ష్మ జీవుల వరకు గజము దూరము దాక వెదజిమ్మునని యెక శాస్త్ర కారుడు లెక్కించి యున్నాడు. ఈ రోగులు ముక్కులందు 110 లో 92 మందికి పుండు ఉండునని శోధకులు వ్రాసి యున్నారు. కాబట్టి కుష్ఠ రోగులుల నెన్నటీకిని దరి జేర దీయ కూడదు. కుష్ఠ రోగులు వివాహ మాడ కూడదని నిర్బందములు ఏర్పడవలయును. వారలకు తగు ఆశ్రమములు నిర్మించి అక్కడనే వారి సౌకఖ్యములకు తగిన ఏర్పాట్లు జేసి యావజ్జీవము గడుపు నట్లు చేయ వలయిను. లేని చో మన దేశమున ఈ మహా వ్యాధి ఎన్నడును విడువదని చెప్ప వచ్చును. కుష్ఠ రోగులను తాక వలసి వచ్చిన వారెల్లరును ఎప్పటి కప్పుడు తమ చేతులను మిక్కిలి శ్రద్ధగా మందు నీళ్లల్తో కడికి కొనవలయును. వ్యాధిని దాచ కుండుట, తగిన అధికారులు ఇంటింటిని శోధించి వ్యాధి గ్రస్తుల గూర్చి ప్రకటన చేయుట, రోగులను ప్రత్యేక పరచుట, పరి శుభ్రతను వృద్ధి పరచు ఆచారముల నవలంబించుట, ఇవియే కుష్ఠ వ్యాధిని నిర్మూలము చేయుటకు ముఖ్య సాధనములు.
పచ్చ సెగ - కొరుకు - అడ్డగర్రలు (గనోరియ, సిఫిలిస్, బుబొ)
ఇవి వ్యభిచరించు స్త్రీ పురుషులకు మిక్కిలి తరచుగ అంటు వ్యాధులు. వీనినే సుఖ వ్యాధులు అంటారు. ఇందు మొదటి అపరిశుద్ధమైన సంయోగము చేతనే కలుగును గాని తానంతట తాను రాదు. ఈ పుండునకును కొరుకు వ్యాధి కలిగించు పుండు నకును గల భేదమును తెలిసి కొన నగును.
అడ్డ గర్ర పుండు:
1. సంయోగమయిన కొన్ని గంటలు మొదలు కొద్ది దినములలో బయలు పడును.
2. మెత్తగ నుండిన వెంటనే చీము పట్టి గొయ్యి వలె నుండు పుండుగా ఏర్పడును.
4. ఈ పుండు విషము గజ్జల లోనికి ఎక్కి అక్కడ బిళ్లలు ఉబ్బి చీము పట్టి అడ్డగర్రలుగా ఏర్పడును.
కొరుకు పుండు:
1. సంయోగమైన కొద్ది దినముల వరకు గాని బయల్పడదు.
2. మొట్టమొదట నొక పొక్కుగ యబలు దేరి ఆనప గింజ వలె గట్టిగ నుండి దిమ్మగా నేర్పడి ఒకానొకప్పుడు చీము పట్టకనే కరిగి పోవును. ఒకానొకప్పుడు దీని మీదగాని, చుట్టు ప్రక్కల గాని అడ్డగర్ర పుండు కూడా అంటి యున్న యెడల వ్యాధి ఏది? అయినదియు తెలిసి కొనుట కష్టము. 3. ఈ పుండు ఒంటిగ నుండును గాని ఒక చోట నుండి మరియొక చోట నంటదు.
4. దీని విషము గజ్జలలోని కెక్కినప్పుడు అక్కడ బిళ్లలు కొంచెము ఉబ్బి గట్టిగ నుండును గాని దానిలో చీము పట్టదు. ఈ వ్యాధులు మానవులకు మాత్రము అంటును. ఇతర జంతువులకు మనము బలవంతముగ ఏ విధమున అంటించినను అంటవు. ఇవి వ్యాధి గలిగిన మానవుల నుండియే ఎతర మానవులకు అంటును గాని తమంతటవి ఎవ్వరికిని వ్యాధిగ్రస్తుల సంపర్కము లేదిదే పుట్టవు. ఇవి సామాన్యముగ స్త్రీ పురుష సంయోగముచే వ్వాధి గల స్త్రీల నుండి పురుషులకును, ఈ పురుషుల నుండి తిరిగి ఇతర స్త్రీలకును అంటును. స్త్రీల అవయవముల నుండి ఎప్పటికప్పుడు చీము మొదలగునవి బయటకు పోవుటకు తగినంత అవకాశముండుట చేత ఒక్కొకప్పుడు వీరలను పచ్చ సెగయు, అడ్డ గర్రలను మగ వారలను బాధించి నంతగా బాధింపవు గాని కొరుకు వ్యాధి స్త్రీల యెడల పక్ష పాతమును సామాన్యముగా జూపదు.
నివారించు పద్ధతులు:
1.యుక్త వయస్సు వచ్చిన మగ వానికి అయిదారు సంవత్సరముల పిల్లను కట్టి పెట్టినప్పుడు మనస్సు పట్టాజాలని వారలు తప్పుదారుల నడుచుట వలన ఈ వ్వాధులు మన దేశముననందు హెచ్చుగ వ్వాపించు చున్నవి. ఇట్టి మగ వారలీ వ్యాధులను ఏ పాపమెరుగని తమ భార్యలకు పిట్ట పిడుగున మొట్ట మొదటి సంభోగముననే అంటించి వారలను కూడా తమతో పాటు అపారములగు కష్ట సముద్రముల ముంచు చున్నారు. స్త్రీ పురుషులకు తగిన వయస్సు లందు వివాహములు చేసిన వారలకు యన్యోన్య ప్రేమ హెచ్చు నట్లు జేయుట ఈ వ్యాధుల నివారించుటకు మొదటి సాధనము.
(అ) వ్వభిచారము వలన జీవించుట స్త్రీలకు లైసెన్సులనిచ్చి వారు తప్ప ఇతరులు వ్వభిచరించిన యెడల శిక్షకు పాత్రులగుదురని నిర్బందించిరి.
(ఇ) లైసెన్సు గల స్త్ర్తీలను వారమునకు ఒకటి రెండు పర్యాయములు డాక్టర్లు పరీక్షించి వారలకే వ్వాధియంటినను తక్షణమే వైద్య శాలలకు పంపి కుదుర్చుచు, వ్యాధి గల దినములలో వారలితరులకీ వ్యాధుల నంటింప కుండ కాపాడు చుండిరి. (ఉ) తార్పు కత్తెలకును, వ్యభిచారమును రహస్యముగ ప్రోత్సాహ పరచు వారలకును కఠిన శిక్షలు విధించు చుండిరి.
(ఋ) వ్యభిచార స్త్రీలు అన్ని వీధులలో విచ్చల విడిగా తిరుగ కుండ నిర్భంధము లేర్పరచి వీరు నివసించుటకు పట్టణములందలి కొన్ని మారు మూల వీధులను నిరూపించి ఆయా వీధులం యందు తప్ప ఇతర చోట్ల వారి యాటలు సాగకుండ జాగ్రత్త్త పడు చుండిరి. నాటకముల లోనూ, సభలలోను ఉన్నత తరగతుల వారితో వీరు కూర్చుండరాదని నిర్బందించిరి.
ఇట్టి నిర్బంధములు హెచ్చుగ పెట్టుచు వచ్చిన కొలదిని రహస్యముగ వ్వభిచారుము హెచ్చగుచుండెను. విచ్చల విడిగ సంచ రింప వచ్చిన చోట్ల బహిరంగముగనే హెచ్చు చుండెను.
విద్య యొక్క అభివృద్ధిని బట్టి వ్యభిచారము తగ్గ వలసి యున్నది. కాని మిక్కిలి ఐశ్వర్యము ననుభవించు ఐరోపా ఖండమునందు అనేక దేశములలో కూడా వ్వభిచారము హెచ్చగు చుండుట శోచనీయము. ఇది యిట్లుండ మన దేశమునందు మిక్కిలి పూజనీయములగు దేవస్థలములలోను వివాహమహోత్సవములలోను సయితము వ్వభిచరించు స్త్రీలను గౌరవింప కుండ మనకు జరుగ దాయెను. కుత్తి గంటులోని నల్ల పూసలను బోగముదే గ్రుచ్చవలెనట. ఇంత కంటెను మనకు అవమానము గలదా? వ్వభిచారము గర్హ్యముగా నెంచకుండు టట్లుండగా వారలకు తగు వసతులేర్పరచి వంశ పారంపర్యముగ నిదేవృత్తి సలుపు చిండుడని ప్రోత్సాహము చేయుట ఎంతయు శోచనీయము. ఎట్లయినను దేశాభి వృద్ధి గోరు ప్రతి మానవుడును వ్యభి చారమును తగ్గించుటకు తన యావశ్చక్తిని ప్రయత్నములు చేయుట ఈ సుఖ వ్యాధుల వ్యాపకమును తగ్గించుటకు రెండవ సాధనం.
3. సందేహాస్పదమైన సంభోగము చేసిన వారందరును సంభోగానంతరము సంయోగావయములను మిక్కిలి పరిశుభ్రముగ మందు నీళ్లలో కడిగి కొని, వెంటనే మూత్రము విసర్జించు నెడల ఈ వ్వాధులు బహుశః అంటక పోవచ్చును. వ్యాధి యంటి నప్పుడు దానిని దాచి పెట్టక వైద్యుని వద్దకు పోయి వెంటనే చికిత్స చేసి కొనిన యెడల వీని నుండి ఇతరులకంటు అవకాశములు తగ్గి యుండును.
4. కట్టు బట్టలు, చేతి గుడ్డలు, పరుపులు, మంచి నీళ్ళ చెంబులు మంగలి కత్తులు మొదలగు వాని మూలమున చిన్న పిల్లలకు కూడా ఈ వ్వాధులు అంట వచ్చును. కాబట్టి ఒకరు ఉపయోగించిన వస్తువులను చక్కగ శుద్ధి చేయకుండ ఇతరులు ఉపయోగింప రాదు. చంటి పిల్లలకు పాలిచ్చు దాదులకీ వ్యాధులు లేకుండా చూసుకొనవలెను.
5. వ్యభి చారము వలనను, ఈ క్రూర వ్యాధుల వలనను గలుగు అసంఖ్యాకములును అగు దురవస్థలను గూర్చి పిల్లలకు యుక్త వయస్సు రాక పూర్వమే తగిన తరుణమునవివరముగ బోధించు పాఠములను పాఠశాలలో తప్పక భోదింప వలెను. ఈ పద్ధతి వలన పటాలములలో ఈ వ్యాధులు కొంత వరకు లొంగు బాడునకు వచ్చుచున్నవి.
తామర
ఇది బూజు జాతి సూక్ష్మ జీవిచే కలుగుచున్నది. ఇందనేక జాతులుండి వివిధ దేహం పైన తలవెంట్రుకలో, గజ్జలలో, గోళ్ళలలో సంక్రమించును. గోళ్లలో వచ్చు తామరకే పుప్పి గోళ్లని చెప్పుదురు.
ఇది వ్యాపించు విధము:
ఇది కుంటుంబములోను బడులలోను ఒకరి బట్టలొకరు కట్టు కొనుట చేతను ఒకరి దువ్వెనలు మంగల కత్తులు టోపీలు తువాళ్లు మొదలగు వని మరియొకరు ఉపయోగించుట చేతను వచ్చును.
నివారించు పద్ధతులు:
కొంచెము జాగ్రత్తగ మనము ప్రయత్నించిన ఈ వ్వాధి వ్వాపింప కుండ చేయ వచ్చును. ప్యారిస్ పట్టణములో తారమ యంటిన పిల్లకు ప్రత్యేకమైన స్కూళ్ళు గలవు. మన దేసములో అంత వరకు మమము పోలేక పోయినను సామాన్యముగ మనము చూపగలిగిన శ్రద్ధను చూపి వ్యాధి గల పిల్లలను తరగతిలో వేరుగ కూర్చుండ బెట్ట వలెను. పిల్లలందరు ఒకచో నివసించ పలసి వచ్చినపుడు ఒకరి వస్తువుల నొకరు ఉపయోగ పరచ కుండ చేసిన చాలును. మంగలి వాడు తన కత్తులను మిక్కిలి శుభ్రముగ జేసి కొను నట్లుగా చూచి కొన వలెను. అనుమానము గల చోట్ల నెల్ల కత్తిని సల సల క్రాగు నీళ్లలో ముంచి సబ్బుతో శుభ్రముగ కడుగ వలయును. బడికి పోవు పిల్లలను అందు కొరకేర్పరుప బడిన డాక్టర్లు అపుడపుడు శోధించుచు మిక్కిలి వ్వాధిగల పిల్లలను బడికి రాకుండ ఉత్తరువులు చేయ వలెను. అట్టి వారలను వ్వాధి పూర్ణముగా కుదిరినట్లు డాక్టరు సర్టిపికేటు లేనిదే తిరిగి బడిలో చేర్చుకొనకూడదు.
సోభి:
ఇదియు తామర వలెనే బూజు జాతిలో చేరిన ఒకానొక సూక్ష్మ జీవిచే అంటు చున్నది. ఇది సామాన్యముగా వయసు వచ్చిన వారికి అంటును గాని 8 సంవత్సరముల పిల్ల వానికి కూడా కాన వచ్చింది. క్షయ జాతి వ్యాధులు గల వార్ల శరీరము మీదను, చెమట పోయు స్వభావము గల ఇతరుల ఇతరుల శరీరము మీదను ఇది ఎక్కువగా కనపడునని తోచు చున్నది. ఇదియు ఒకరి నుండి మరియొకరికి అంటు కొని నదే గాని, భార్య భర్తలలో ఒకరి నుండి మరియొకరికి అంటుట లేదు గావున అంతగా అంటు స్వభావము గలదని చెప్పుటకు వీలు లేదు. దీని నివారించు పద్ధతులకు తామర నివారణ పద్ధతులను చూడుము.
గజ్జి:
ఇది అందరకును తెలిసిన వ్యాధియే. గజ్జి పుండ్లలోని పరాన్న భుక్కు జాతిలోని ఒక చిన్న జంతువుండును. దీని చరిత్రము మిక్కిలి విచిత్రమైనది. తప్పక చదువదగినది. పురుగులకు సామాన్యముగా ఆరు కాళ్ళుండును. దీని కెనిమిది కాళ్ళుండుటచేతే ఇది నిజముగ పురుగు జాతిలో చేరినదిని చెప్పుటకు వీలు లేదు. కువురుపులు గల యొకని చేతిని మనము జాగ్రత్త పరీక్షించిన యెడల అందులో ఎక్కడ్నో ఒక భాగములో తెల్లని గుండ్రని చిన్ననలుసులు వంటి పదార్థములు కనబడును. అవి వట్టి కంటికి కనుబడి కనుబడనంతపరిమాణము గలిగి యుండును. కొంచెము హెచ్చు అకారముతో చూపు భూత అద్దముతో ఈనలుసును పరీక్షించిన యెడల ముందు రెండు జతలును, వెనుక రెండు జతలును కాళ్ళు గలిగి తాబేలు వంటి ఆకారము గలిగిన జంవువు కనుపట్టును. ఇదియే ఆడు గజ్జి పురుగు. ఇది పొక్కులున్న చోట చీములో నుండక ప్రక్క నెక్కడనో ప్రత్యేకముగ వంకర టింకరగ నుండు నొక సన్న రేఖ యొక్క కొన యందుండును. ఈ రేకలు సామాన్యముగా అర అంగుళము పొడవుగ నుండి స్వచ్యముగ నుండు వారి శరీరములో తెల్లగను ఇతరుల శరీరములో కొంచెమించుమించు నల్లగను కనపడును. తల వద్ద నుండి రెండు జతల కాళ్ళకు ముట్టెలుండును. వెన్ముక వైపున నుండు రెండు జతల కాళ్ళకు చేప పొలుసుల వంటి ముండ్లుండును. ఇది చర్మము లోపలకు తొలుచుకొని పోవునపుడు దీని ముందరి కాళ్లు యందుండు ముట్టెలు సహాయము చేయును. ఆడుదాని కడుపులో ఒకటి గాని హెచ్చుగ గాని గ్రుడ్లుంను.
మగది సామాన్యముగా ఆడుదానిని పోలి యున్నను ఆడుదాని కంటే చిన్నది. వెనుక భాగమందుండు కాళ్ళలో చివర జతయందు ముండ్లుకు బదులుగా ముట్టెలుండును. ఈ ముట్టెలు సంయోగ సమయమున సహాయ పడును. వీపు మీద వెనుక భాగమున మధ్య రేఖలో గుర్రపు లాడము వంటి ఆకారముగల ఒక నిర్మాణములో వురుషాంగముండును. ఆడుది అంగుళములో 75 వంతు పొడుగును అంగుళములో 100 వ వంతు వెడల్పును గలిగి యుండును. మగది అంగులంలో 125 వంతు పంతు పొడుగును 150 వంతు వెడల్పును గలిగి యుండును.